
Na osnovu člana 68. Zakona o zdravstvenoj zaštiti (“Službene novine FBiH”, br.26/16, 89/18 I 44/22), člana 70. i člana 64. stav (1) tačka a) Zakona o javnim nabavkama Bosne i Hercegovine (“Službeni glasnik BiH”, broj: 39/14, 59/22 i 50/24), člana 20. Statuta JZU “Dom zdravlja” Jablanica, te na osnovu Preporuke komisije za javnu nabavku broj:227-6/26 od 24.03.2026.godine, po Otvorenom postupku broj: 03-26 – “Nabavka roba – nabavka sanitetskog motornog vozila , Direktorica donosi

ODLUKU 

O IZBORU NAJPOVOLJNIJEG PONUĐAČA I DODJELI UGOVORA 

I

Prihvata se Preporuka Komisije za javnu nabavku roba po Otvorenom postupku broj:03-26 –“Nabavka roba- nabavka sanitetskog motornog vozila, broj:227-6/26 od 24.03.2026. godine te se 
Ponuđaču “BUNJO” d.o.o. Sarajevo kao ponuđaču ekonomski najpovoljnije ponude dodjeljuje ugovor o nabavci robe - nabavka sanitetskog motornog vozila za ponuđenu ukupnu cijenu ponude od 115.500,00 KM bez uračunatog PDV-a, odnosno sa uračunatim PDV-om sa cijenom ponude od 135.135,00 KM. 
II

Odabrani ponuđač iz tačke I ove Odluke dužan je da u roku 7 dana od dana zaprimanja ove Odluke, ugovornom organu dostave dokaze o ispunjavanju uslova iz tačke 14.1. tenderske dokumentacije i to:

a) izvod (uvjerenje) iz iz službene evidencije nadležnog suda da u krivičnom postupku nije osuđen pravosnažnom presudom za krivična djela organizovanog kriminala, korupciju, prevaru ili pranje novca, u skladu sa važećim propisima u Bosni i Hercegovini ili zemlji u kojoj je registrovan;

b) izvod ili uvjerenje (potvrda) iz evidencije u kojim se vode činjenice da nije pod stečajem ili nije predmet stečajnog postupka , osim u slučaju postojanja važeće odluke o potvrdi stečajnog plana ili je predmet postupka likvidacije , odnosno u postupku je obustavljanja poslovne djelatnosti , u skladu sa važećim propisima u Bosni i Hercegovini ili u zemlji u kojoj je registrovan;

c) potvrde nadležne poreske uprave ili ukoliko se radi o ponuđaču koji nije registrovan u Bosni i Hercegovini, potvrda ili izvod iz evidencije na osnovu koje se može utvrditi da uredno izmiruje obaveze za penzijsko i invalidsko osiguranje i zdravstveno osiguranje;

d) potvrdu nadležne/ih institucija o uredno izmirenim obavezama po osnovu direktnih i indirektnih poreza;

e)  odobrenje (ovjerenu kopiju) koje u formi rješenja ili potvrde izdaje Agencija za lijekove Bosne i Hercegovine (dozvola za stavljanje lijeka ili sredstva u promet izdata u skladu sa Zakonom o lijekovima i medicinskim sredstvima );

Dokazi koje dostavlja izabrani ponuđač ne mogu biti stariji od tri mjeseca, računajući od momenta predaje ponude.

III

Po pravosnažnosti ove Odluke, ugovorni organ će pozvati izabranog ponuđača radi zaključenja ugovora kojim će se regulisati međusobna prava i obaveze vezane za predmetnu nabavku shodno zahtjevima- uslovima ugovornog organa navedenim u tenderskoj dokumentaciji i zakonskim propisima koji regulišu postupke ugovaranja.

IV

Ponuđači će biti obaviješteni o rezultatima postupka u roku od 7 (sedam) dana od dana donošenja odluke o izboru ponuđača.
V

Odluka stupa na snagu danom donošenja i dostavlja se svim ponuđačima koji su učestvovali u postupku javne nabavke.
Obrazloženje 

Na osnovu Odluke broj:227/26 od 19.02.2026. godine i Obavještenja o nabavci broj: 1041-1-1-9-3-4/26 od 23.02.2026. godine , proveden je postupak javne nabavke putem otvorenog postupka za nabavku roba – nabavka sanitetskog motornog vozila. 
Predmetna nabavka predviđena je Planom nabavki ugovornog organa za 2026. godinu, robe -redni broj 35., a procjenjena vrijednost nabavke je 124.700,00 KM (bez uračunatog PDV-a). Kriterij za dodjelu ugovora je ekonomski najpovoljnija ponuda, shodno utvrđenim podkriterijima i to: cijena 60% ili 60 bodova, garancija na motor i mjenjač 20% ili 20 bodova i rok isporuke 20% ili 20 bodova. 
Javno otvaranje blagovreneno pristiglih ponuda je izvršeno dana 17.03.2026. godine u 12:30 sati, te je u zapisniku sa otvaranja ponuda broj:227-4/26 konstatovano da su za aktivno sudjelovanje u postupku dostavljene ponude ponuđača „AUTO NUIĆ“ d.o.o. MOSTAR i „BUNJO“ d.o.o. SARAJEVO, nije bilo neblagovremenih ponuda, a javnom otvaranju ponuda nije prisustvovao predstavnik niti jednog od ponuđača koji su dostavili ponude.
Komisija je nakon otvaranja ponuda u smislu člana 63. St. (5) i (6) Zakona o javnim nabavkama (“Službeni glasnik BiH” ,broj:39/14,59/22 i 50/24) , sačinila Zapisnik o otvaranju ponuda I isti u roku od tri dana, od dana otvaranja, dostavila ponuđačima. 
Postupak je dalje nastavljen u smislu pregledanja dokumentacije priložene uz svaku pojedinačnu ponudu, a u cilju ocjenjivanja svakog pojedinačnog ponuđača, te njihove kvalifikovanosti shodno uslovima navednim u tenderskoj dokumentaciji za otvoreni postupak javne nabavke roba, izvršila analizu istih u cilju utvrđivanja kompletnosti u skladu sa zahtjevnim uslovima iz tenderske dokumentacije koje ponuđači trebaju isunjavati u pogledu njihove lične situacije za obavljanje profesionalne djelatnosti I profesionalne sposobnosti, a prema odredbama Zakona o javnim nabavkama, te utvrdila da su ukupno blagovremeno zaprimljene 2 (dvije ) ponude kako slijedi:

· “AUTO NUIĆ“ d.o.o. MOSTAR sa ukupnom cijenom ponude od 124.658,12 KM bez uračunatog PDV-a. 
· „BUNJO“ d.o.o. SARAJEVO sa ukupnom cijenom ponude od 124.700,00 KM bez uračunatog PDV-a.
Nakon provjere ponuđača o kompletnosti ponude, pouzdanosti i sposobnosti za izvršenje ugovora, Komisija je shodno svemu navedenom utvrdila da ponude ponuđača „AUTO NUIĆ“ d.o.o. MOSTAR i „BUNJO“ d.o.o. SARAJEVO, sadrže sve elemente tražene tenderskom dokumentacijom, odnosno da ispunjavaju sve formalno-pravne, ekonomske i tehničke uslove i shodno utvrđenom kriteriju „ekonomski najpovoljnija ponuda“ ispunjavaju sve zahtjeve Ugovornog organa. 
Tenderskom dokumentacijom utvrđena je formula po kojoj će se vršiti bodovanje ponuda, te je u skladu sa tim sačinjena sljedeća tabela:
	PONUĐAČ

	Podkriterij 
	Podkriterij 
	               Podkriterij 

	
	Cijena 
	Garantni rok na motor i mjenjač
	  Rok isporuke

	
	60%
	20%
	20%

	1
	„AUTO NUIĆ“ d.o.o. MOSTAR
	Ukupna cijena

                124.658,12 KM
	10 godina ili pređenih 200.000 km (šta prije nastupi)
	120 dana

	
	
	Broj bodova:
         60
	         Broj bodova:

  20

	           Broj bodova:

     20

	2
	„BUNJO“ d.o.o. SARAJEVO
	Ukupna cijena 124.700,00 KM
	10 godina ili pređenih 200.000 km (šta prije nastupi)
	120 dana

	
	
	Broj bodova:
         59,98
	           Broj bodova:

  20

	           Broj bodova:

     20


Obzirom da je tačkom 7. tenderske dokumentacije predviđeno održavanje e-Aukcije za cijenu ponude, ista je zakazana za dan 24.03.2026. godine sa početkom u 12:00 sati.
Nakon provedene e-Aukcije dostavljen je Izvještaj o toku i završetku e-Aukcije te je shodno dostavljenoj konačnoj rang listi ponuđača koji su učestvovali u e-Aukciji, ponuda ponuđača „BUNJO“ d.o.o. Sarajevo proglašena najpovoljnijom sa ukupno ostvarenih 100 bodova i cijenom ponude od 115.500,00 KM bez uračunatog PDV-a. 
Izabrani ponuđač je u postupku e-Aukcije, ponudio najnižu cijenu, odnosno ostvario najveći broj bodova, čime je njegova ponuda ocjenjena kao ekonomski najpovoljnija. 

Konačni elementi ponude izabranog ponuđača nakon provedene e-Aukcije iznose:
	PONUĐAČ
	Konačna cijena bez PDV-a
	Konačni garantni rok

(Godina)
	Konačni rok isporuke (Dan/a)
	UKUPAN BROJ BODOVA

	„BUNJO“ d.o.o. SARAJEVO
	115.500,00
	10
	120
	100

	„AUTO NUIĆ“ doo MOSTAR
	115.630,00
	10
	120
	99,93


Na osnovu navedenog, Komisija za javnu nabavku dala je Preporuku odgovornom licu ugovornog organa da donese Odluku o dodjeli ugovora navedenom ponuđaču.
U postupku donošenja ove odluke posebno su cijenjene činjenice da je pravilno i potpuno utvrđeno činjenično stanje i ocjena prispjelih ponuda u skaldu sa kriterijima iz tenderske dokumentacije. 

Cijeneći naprijed navedeno, a u skladu sa članom 69. stav (1) tačka a) Zakona o javnim nabavkama, Zapisnikom o pregledu i ocjeni ponuda i Izvještajem o toku i završetku e-Aukcije riješeno je kao u dispozitivu ove Odluke .

POUKA O PRAVNOM LIJEKU:

Protiv ove Odluke može se se izjaviti žalba Uredu za razmatranje žalbi , putem ovog Ugovornog organa u roku od 10 (deset) dana od dana prijema ove Odluke, a u skladu sa članom 99. i 101. Zakona o javnim nabavkama. Na izjavljenu žalbu ponuđač je obavezan platiti naknadu u skladu sa članom 108. Zakona o javnim nabavkama i podzakonskim aktima. 

Dostaviti:

-svim učesnicima postupka nabavke


-Komisiji za nabavke

-a/a

                                                                                                                                        ZA UGOVORNI ORGAN

                                                                                                                                           DIREKTORICA

                                                                                                                                          Budim-Hondo dr. Alma

Spec.ginekologije i akušerstva

ul. Sulje Čilića br.22, Jablanica  
                                                         IDB/JIB: 4227855590009
tel/fax. +387 (0)36 752 664

